**Ministerstvo školstva, vedy, výskumu a športu**

**Slovenskej republiky**

**Stromová 1, 813 30 Bratislava, IČO: 00164381**

**(ďalej aj ako „prevádzkovateľ“ alebo „ministerstvo“)**

**POUČENIE DOTKNUTEJ OSOBY O SPRACÚVANÍ OSOBNÝCH ÚDAJOV**

Informovanie dotknutej osoby o spracúvaní jej osobných údajov prevádzkovateľom podľa čl. 13 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), Ú. v. EÚ L 119, 4.5.2016 (ďalej len „GDPR“)

**Identifikačné údaje prevádzkovateľa:**

|  |  |
| --- | --- |
| **Názov prevádzkovateľa** | Ministerstvo školstva, vedy, výskumu a športu Slovenskej republiky |
| **Identifikačné číslo organizácie (IČO)** | 00164381 |
| **Obec a PSČ** | Bratislava, 813 30 |
| **Ulica a číslo** | Stromová 1 |
| **Kontakt na zodpovednú osobu GDPR** | zodpovednaosoba@minedu.sk |

**Dotknutá osoba, ktorej údaje sa spracúvajú:**

|  |  |
| --- | --- |
| **Titul, meno, priezvisko, titul** |  |

**Rozsah poskytnutých osobných údajov dotknutej osoby:**

Dotknutá osoba poskytuje osobné údaje v rozsahu titul, meno, priezvisko, email, pracovné skúsenosti, dosiahnuté vzdelanie a ostatné údaje uvedené v Žiadosti o zaradenie do zoznamu odborných hodnotiteľov (ďalej len „Žiadosť“), v životopise uchádzača a osobných údajoch získaných z ostatných priložených dokumentov k Žiadosti.

**Účel spracúvania osobných údajov:**

Dotknutá osoba poskytuje osobné údaje na účely zaradenia do výberu odborných hodnotiteľov žiadostí o poskytnutie prostriedkov mechanizmu na podporu obnovy a odolnosti predložených žiadateľmi v rámci výzvy Podpora pri strategickom rozvoji infraštruktúry vysokých škôl (08I01-20-V05) Investície 1, Komponentu 8, Plánu obnovy a odolnosti SR.

**Doba spracúvania osobných údajov:**

Spracúvanie osobných údajov sa vykonáva do roku 2036.

**Informácie a žiadosti dotknutej osoby:**

Žiadosť o informácie ohľadom spracúvania osobných údajov alebo žiadosť o výkon práv dotknutej osoby ohľadom spracúvania osobných údajov je možné kedykoľvek zaslať na e-mail: zodpovednaosoba@minedu.sk.

**Právny základ spracúvania osobných údajov:**

Právny základ na spracúvanie svojich osobných údajov sa vykonáva podľa čl. 6 ods. 1 písm. e) GDPR: *,,spracúvanie je nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi.“*

Prevádzkovateľ má oprávnenie spracúvať osobné údaje ako vykonávateľ v zmysle § 25 zákona č. 368/2022 Z. z. o mechanizme na podporu obnovy a odolnosti a o zmene a doplnení niektorých zákonov.

**Profilovanie a automatizované individuálne rozhodovanie:**

Osobné údaje dotknutej osoby nebudú použité na automatizované individuálne rozhodovanie vrátane profilovania.

**Príjemcovia osobných údajov:**

K osobným údajom majú prístup výlučne osoby v štátnozamestnaneckom pomere alebo v pracovnoprávnom vzťahu s ministerstvom, ktoré sú viazané mlčanlivosťou a školené v oblasti bezpečnosti spracúvania osobných údajov.

Na účely výkonu kontroly, auditu a výkonu dohľadu môžu byť osobné údaje poskytnuté aj Národnej implementačnej a koordinačnej autorite, Európskej komisii, European anti-fraud office, European defence agency a iným orgánom kontroly, auditu a dohľadu.

**Poučenie:**

Ako dotknutá osoba

**beriem na vedomie, že**

prevádzkovateľ je oprávnený spracúvať moje osobné údaje v uvedenom rozsahu, na uvedený účel a po uvedenú dobu. Tieto osobné údaje poskytujem prevádzkovateľovi dobrovoľne a slobodne.

Svojím podpisom potvrdzujem, že som bol/a poučený/á o svojich právach a povinnostiach pri spracúvaní osobných údajov v rozsahu uvedenom v prílohe k tomuto poučeniu. Beriem na vedomie, že moje osobné údaje budú spracúvané uvedenými spracovateľmi a prevádzkovateľom. Zároveň som si vedomý/á, že spracúvané údaje budú archivované a likvidované v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.

V ............................................ dňa ..............................

 podpis dotknutej osoby

**Príloha – Práva dotknutej osoby:**

Dotknutá osoba má právo kedykoľvek svoj súhlas odvolať. Prípadné odvolanie súhlasu nemá vplyv na zákonnosť spracúvania založeného na súhlase udelenom pred jeho odvolaním. Poskytovanie osobných údajov nie je zákonnou požiadavkou, zmluvnou požiadavkou ani požiadavkou, ktorá je potrebná na plnenie služobnej zmluvy alebo pracovnoprávnej zmluvy, a dotknutá osoba nie je povinná prevádzkovateľovi poskytnúť osobné údaje. V prípade neposkytnutia osobných údajov nemôže prevádzkovateľ spracúvať osobné údaje dotknutej osoby na stanovený účel.

1. **Právo na prístup k osobným údajom**

Dotknutá osoba má právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú. Ak prevádzkovateľ takéto osobné údaje spracúva, dotknutá osoba má právo získať prístup k týmto osobným údajom a informácie o účele spracúvania, kategórii spracúvaných osobných údajov, o príjemcoch osobných údajov, dobe uchovávania, o existencii automatizovaného individuálneho rozhodovania vrátane profilovania a o svojich právach.

1. **Právo na opravu osobných údajov**

Dotknutá osoba má právo na to, aby prevádzkovateľ bez zbytočného odkladu opravil nesprávne osobné údaje, ktoré sa jej týkajú. So zreteľom na účel spracúvania osobných údajov má dotknutá osoba právo na doplnenie neúplných osobných údajov.

1. **Právo na výmaz osobných údajov**

Dotknutá osoba má právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú. Prevádzkovateľ je povinný bez zbytočného odkladu vymazať osobné údaje, ak si dotknutá osoba uplatnila právo na výmaz a

* + 1. osobné údaje už nie sú potrebné na účel, na ktorý sa získali,
		2. dotknutá osoba odvolá súhlas a neexistuje právny základ pre spracúvanie osobných údajov,
		3. dotknutá osoba namieta spracúvanie osobných údajov a neprevažujú žiadne oprávnené dôvody na spracúvanie,
		4. sa osobné údaje spracúvajú nezákonne,
		5. je dôvodom pre výmaz splnenie povinnosti podľa zákona č. 18/2018 Z. z, osobitného predpisu alebo medzinárodnej zmluvy, ktorou je Slovenská republika viazaná,
		6. osobné údaje sa získavali v súvislosti s ponukou služieb informačnej spoločnosti.
1. **Právo na obmedzenie spracúvania osobných údajov**

Dotknutá osoba má právo na to, aby prevádzkovateľ obmedzil spracúvanie osobných údajov, ak

1. dotknutá osoba namieta správnosť osobných údajov, a to počas obdobia umožňujúceho prevádzkovateľovi overiť správnosť osobných údajov,
2. spracúvanie osobných údajov je nezákonné a dotknutá osoba namieta vymazanie osobných údajov a žiada namiesto toho obmedzenie ich použitia,
3. prevádzkovateľ už nepotrebuje osobné údaje na účel spracúvania osobných údajov, ale potrebuje ich dotknutá osoba na uplatnenie právneho nároku,
4. dotknutá osoba namieta spracúvanie osobných údajov, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.
5. **Právo na prenosnosť osobných údajov**

Dotknutá osoba má právo získať osobné údaje, ktoré sa jej týkajú, a ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi, ak je to technicky možné, a ak sú splnené zákonné podmienky.

1. **Právo namietať spracúvanie osobných údajov**

Dotknutá osoba má právo namietať spracúvanie jej osobných údajov z dôvodu týkajúceho sa automatizovaného spracúvania vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku. Dotknutá osoba má právo namietať spracúvanie osobných údajov, ktoré sa jej týkajú, na účel priameho marketingu vrátane profilovania v rozsahu, v akom súvisí s priamym marketingom. Ak dotknutá osoba namieta spracúvanie osobných údajov na účel priameho marketingu, prevádzkovateľ ďalej osobné údaje na účel priameho marketingu nesmie spracúvať.

1. **Právo dotknutej osoby, aby sa na ňu nevzťahovalo automatizované individuálne rozhodovanie vrátane profilovania**

Dotknutá osoba má právo na to, aby sa na ňu nevzťahovalo rozhodnutie, ktoré je založené výlučne na automatizovanom spracúvaní osobných údajov vrátane profilovania a ktoré má právne účinky, ktoré sa jej týkajú alebo ju obdobne významne ovplyvňujú.

1. **Právo podať návrh na začatie konania**

Dotknutá osoba má právo podať Úradu na ochranu osobných údajov Slovenskej republiky návrh na začatie konania o ochrane osobných údajov, ak je presvedčená, že prevádzkovateľ porušil jej práva.